***«BMKB-AGROMASH» АЖ***

***Акциядорларининг умумий йиғилиши қарори билан***

***ТАСДИҚЛАНГАН***

***2019 йил ”28”июнЬ***

***Йиғилиш раиси***

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

***(имзо)             Ф.И.Ш.***

***«BMKB-AGROMASH» АКЦИЯДОРЛИК ЖАМИЯТИНИНГ ИЖРОИЯ ОРГАНИ ҲАҚИДА НИЗОМ***

**(ўзгаришлар билан)**

**I. Умумий қоидалар**

1.1. Мазкур низом «BMKB-AGROMASH» АЖ Ижроия органининг (Бош директори) мақоми ва регламентини, сайлаш тартибини, шунингдек унинг хуқуқ ва мажбуриятларини белгилайди.  «BMKB-AGROMASH» АЖ акциядорларининг умумий йиғилиши қарорига кўра ижроия органнинг ваколатлари шартнома бўйича, жумладан танлов асосида тижорат ташкилотига (ташкилотнинг бошқарувчисига) ёки якка тартибдаги тадбиркорга (бошқарувчига) берилиш мумкин. Шартноманинг шартлари Кузатув кенгаши томонидан белгиланади.

1.2. Низом Ўзбекистон Республикасининг “Акциядорлик жамияти ва акциядорларнинг хуқуқларини ҳимоя қилиш ҳақида” Қонуни ва «BMKB-AGROMASH» АЖ Уставига мувофиқ ишлаб чиқилган.

**II. Акциядорлик жамиятининг Ижроия органини тузиш тартиби**

2.1. Жамиятнинг жорий фаолиятини бошқариш Ижроия органи, Бош директори томонидан шахсан амалга оширилади. Бош директор тасдиқланган бизнес-режа, маъмурий-хўжалик харажатлари сметаси доирасида ижроия аппаратни тузади.

2.2. Акциядорлик жамиятининг Ижроия органи раҳбари жамиятнинг Кузатув кенгаши томонидан тайинланади..

Кузатув кенгашининг қарорига мувофиқ Бош директор танлов асосида хорижий менеджерларни жалб қилиб, тайинланиши ҳам мумкин.

Жамият Кузатув кенгашининг қарорига мувофиқ директорни тайинлаш  одатда, хорижий менеджерлар ҳам қатнашиши мумкин бўлган кўрик танлови асосида амалга оширилади.

2.3. Бош директорнинг номзоди кўриб чиқилиши ва тасдиқланишида қарор Кузатув кенгаши томонидан қатнашчиларнинг кўпчилик овози билан қабул қилинади.

2.4. Бош директор лавозимига номзод Кузатув кенгаши аъзоларига уни жиноий жавобгарлик, маъмурий ва бошқа турдаги жавобгарликларга тортилганлиги ҳақида хабардор қилиши керак.

Кузатув кенгашининг раиси Бош директор лавозимига номзодни таништиришида у билан тузилган шартнома шартлари, бошқарув фаолияти учун тўланадиган мукофот миқдори ва номзоднинг шахсий аризаси билан тасдиқланган Шартнома тузишга розилиги ҳақида маълумот беради.

2.5. Бош директор лавозимига акциядор ҳам, жамият фаолияти соҳаси билан яқиндан таниш мутахассиси бўлган учинчи шахс ҳам тайинланиши мумкин.

2.6.            После одобрения Кузатув кенгаши томонидан таклиф қилинган номзод маъқулланганидан кейин, у билан Бош директор лавозими бўйича мажбуриятларни бажариш Шартномаси тузилади.

Бош директор билан тузиладиган Шартнома бир йил муддатига тузилади ва бу шартномани ҳар йили ёки чўзиш ёки бекор қилиш қарори қабул қилинади.

Шартнома жамият номидан кузатув кенгаши раиси ёки жамият кузатув кенгаши томонидан ваколатланган шахс томонидан имзоланади. Жамият Бош директори билан тузиладиган Шартномада жамият фаолиятини самарадорлигини ошириш мажбуриятлари, акциядорларнинг умумий йиғилиши ва жамият кузатув кенгашининг олдида берадиган ҳисоботнинг, жамиятнинг йиллик бизнес-режасининг бажарилиши ҳақидаги ҳисоботнинг даврийлиги кўзда тутилган бўлиши керак.

2.7. Акциядорлик жамиятининг Бош директори жамият устави, ҳамда Шартнома шартларини бузган ҳолларда Бош директори лавозимидан бўшатилиши ва у билан тузилган Шартнома ҳам бир вақтнинг ўзида бекор қилиниши мумкин. Акциядорлик жамиятининг Бош директори лавозимидан бўшатилиши ва у билан тузилган Шартнома ҳам бекор қилиниш қарори жамият Кузатув кенгаши томонидан қатнашчиларнинг кўпчилик овози билан қабул қилинди.

2.8. Кузатув кенгаши жамиятнинг Бош директори қўпол хатога йўл қўйса ёки жамиятнинг йиллик бизнес-режасининг тасдиқланган параметрини бажаришда хатога йўл қўйилса, у билан тузилган Шартномани муддатидан аввал бекор қилишга хақли.

2.9. Бош директор билан тузилган шартнома муддатидан илгари ўз ҳоҳишига кўра ёки соғлигига кўра тўхтилган тақдирда, унинг ваколатлари вақтинчалик Бош директорнинг ўринбосари томонидан Кузатув кенгашининг қарори билан директор тайинлангунга қадар бажариб турилади.

# III. Акциядорлик жамияти Кузатув кенгашининг ваколатлари

3.1. Бош директор умумий йиғилиш ёки Кузатув кенгаши ваколатларига тегишли бўлган саволлардан ташқари жамият фаолияти билан боғлиқ бўлган барча саволларни ҳал қилади. Унга Устав ва Умумий йиғилиш қарорлари ва у билан тузилган меҳнат шартномаси (Шартнома) билан белгиланган ваколатлар доирасида жамиятнинг мол-мулки ва воситаларига эгалик қилиш хуқуқи берилган.

3.2. Жамиятнинг Бош директори ваколатларига умумий йиғилиш ёки Кузатув кенгаши ваколатларига тегишли бўлган саволлардан ташқари жамият фаолияти билан боғлиқ бўлган барча саволларни ҳал қилиш киради.

3.3. Жамиятнинг Бош директори акциядорларнинг умумий йиғилиши ва Кузатув кенгашининг қарорларини бажаришни ташкиллаштиради, жамиятни бошқариш бўйича маъмурий-фармойиш фаолиятини амалга оширади, ички тартиб қоидаларини белгилайди ва тасдиқлайди, жамиятни кадрлар билан таъминланганлигига жавоб беради.

3.4. Жамиятнинг Бош директорини моддий рағбатлантириш акциядорларнинг умумий йиғилиши қарорига мувофиқ жамият фаолиятининг самарадорлигига қараб амалга оширилади.

Жамиятнинг Бош директорига бериладиган мукофотларнинг миқдори жамият фаолиятининг самарадорлигига тўғридан-тўғри боғлиқ бўлиб, шартнома билан белгиланиши керак.

3.5. Жамиятнинг Бош директори жамият номидан судда ва давла органлари, юридик ва жисмоний шахслар билан муносабатларда вакил бўлиши мумкин. У судда ёки давлат арбитражида қонун томонидан ўрнатилган тартибда жамият тартибини бузувчи фуқароларнинг, юридик шахслар ва давлат органлари, мансабдор шахсларнинг ҳатти-ҳаракатларини талашиши мумкин.

3.6. Жамиятнинг Бош директори ваколатларига яна қўшимча акцияларни чиқариш қарори қабул қилинганида эмиссиялар проспектини ишлаб чиқиш ҳам киради.

Жамиятнинг Бош директори акцияларни акциядорлар ўртсида тақсимланишини, жамият акцияларининг бозорини, умуман олганда, қимматли қоғозлар бозорининг аҳволини таҳлил қилиши керак, Кузатув кенгаши мажлисларида қимматли қоғозларни янгитдан чиқариш бўйича ўз фикр-мулоҳазаларини айтиб чиқиши мумкин.

3.7. Жамиятнинг Бош директори хўжалик фаолиятини олиб боришида давлат муассасалари ва корхоналари билан ҳам, бошқа юридик ва жисмоний шахслар билан ҳам шартнома ва битимлар тузади.

3.8. Жамиятнинг Бош директори жамиятни бошқариш бўйича маъмурий-фармойиш фаолиятини амалга оширади, ички тартиб қоидаларини ўрнатади ва тасдиқлайди.

Жамиятнинг Бош директори вазифаларига жамиятни кадрлар билан таъминлаш ҳам киради.

3.9. Жамиятнинг Бош директори Кузатув кенгаши томонидан ҳар йили тасдиқланадиган ишлаб чиқилган бизнес-режа доирасида сметалар бўйича харажатлар қилади.

3.10. Жамият Бош директорининг хуқуқлари:

-жамият номидан ишончномасих ҳаракат қилиш, унинг манфаатларини бошқа ташкилот ва органлар билан муносабатларида ифодалаш;

-банкларда пул маблағларини сақлаш ва барча турдаги ҳисоб-китоб, кредит, жамиятнинг ҳисоб-китоб операцияларини амалга ошириш учун ҳисоб-китоб ва бошқа ҳисоб рақамларини очиш;

-акциядорларнинг умумий йиғилиши ва Кузатув кенгаши ваколатларига кирадиган битимлардан ташқари барча турдаги битимларни тузиш;

-шартнома ва контрактлар, жумладан меҳнат шартномаларини тузиш;

-ишончномалар бериш, корхона ва идоралар билан хат ёзишмаларини олиб бориш;

-жамият ходимларининг штат жадвалини тасдиқлаш, ишчилар билан меҳнат шартномаларини тузиш ва бекор қилиш;

-жамият номидан жамоавий музокараларда, меҳнат жамоаси билан жамоавий шартнома тузиш;

-ўз ваколатларига тегишли бўлган саволлар бўйича жамиятнинг барча ходимлари томонидан бажарилиши шарт бўлган буйруқлар чиқариб, кўрсатмалар бериш;

-Кузатув кенгаши билан келишилган ҳолда жамият ходимларини рағбатлантиришни амалга ошириш;

-жамият ходимларидан ички қоида талабларини, жамиятда амал қилинаётган бошқа қоида ва низомларни, ҳамда меҳнат шартномаси шартларини бажаришни талаб қилиш. Жамият ходимлари томонидан қоидабузарлик ҳолатлари содир этилганида, жамият ходимларига нисбатан тартибга чақириш чораларини қўллаш;

-жамият ходими билан меҳнат шартномаси тузилаётганида ходим учун жамиятнинг хизмат ва тижорат сирини ташкил қиладиган маълумотнинг хажми ва таркибини белгилаш.

3.11. Жамият Бош директорининг мажбуриятлари:

* Жамият фаолиятини самарадорлиги ва барқарорлигини таъминлаш учун акциядорларнинг умумий йиғилиши ва Кузатув кенгаши ваколатларига тааллуқли бўлган саволлардан ташқари ўз ваколатлари доирасида жамиятнинг жорий фаолиятини бошқариш;
* акциядорларнинг умумий йиғилиши ва жамият Кузатув кенгашининг қарорларини бажарилишини ташкиллаштириш;
* акциядорларнинг умумий йиғилиши ва Кузатув кенгаши эътиборига таъсис ҳужжатларида ўрнатилган муддатларда йиллик бизнес-режанинг бажарилиши ҳақида ҳар чоракда ҳисобот бериб бориш, ҳамда ўзининг ваколатларига тегишли бўлган ишлар ҳолати бўйича маърузаларни тақдим қилиш;
* жамият ривожланиши бўйича дастурлар ва бизнес-режаларни ишлаб чиқиш, уларни бажарилишини ташкиллаштириш ва назорат қилиш. Кузатув кенгашининг эътиборига қисқа муддатли (ҳар йилги) ва акциядорланинг умумий йиғилиши эътиборига ўрта муддатли (3 йилгача бўлган даврга) акциядорларнинг умумий йиғилиши томонидан тасдиқланган узоқ муддатли стратегия асосида ишлаб чиқилган бизнес-режаларни тасдиқлаш (маъқуллаш) учун тақдим қилиш. Жамиятнинг шартномавий мажбуриятлари бажарилишини таъминлаш;
* ишлаб чиқариш ва ижтимой соҳа ривожланиши учун зарур бўлган миқдорда даромад олишни таъминлаш;
* жамият фаолиятида қонунчиликка риоя қилинишини таъминлаш;
* жамиятда бухгалтерия ҳисоб-китоби ва ҳисоботини лозим бўлган даражада ва хаққоний юритилиши ташкил қилинишини, тегишли органларга ҳар йилги ҳисобот ва бошқа молиявий ҳисоботни ўз вақтида тақдим қилинишини, ҳамда акциядорлар, кредиторлар ва бошқа маълумот олувчиларга жамият фаолияти ҳақидаги маълумотлар юборилишини таъминлаш. Қонунчилик томонидан белгиланган тартиб ва миқдорларда солиқларни ўз вақтида тўланишини таъминлаш;
* жамиятнинг Тафтиш комиссияси ва Жамиятнинг аудитори талабига кўра уларга жамиятнинг молия-хўжалик фаолияти ҳақидаги ҳужжатларни тақдим қилиш;
* тегишли органларга давлат статистика ҳисоботларини тўла ва ўз вақтида тақдим қилинишини таъминлаш;
* жамиятнинг ишлаб чиқариш бирликлари, цехлари ва бошқа таркибий бўлинмаларининг ишлашини назорат қилиш ва ўзаро самарали ҳаракатларини таъминлаш;
* агар учинчи шахсларга жамиятнинг тижорат сири бўлган маълумотни бериши унинг ваколатлари доирасига кирмаса, бундай маълумотни ошкор қилмаслиги. Жамиятнинг тижорат сири ҳисобланадиган маълумотлари рўйхати кузатув кенгаши томонидан белгиланади;
* жамият ходимлари томонидан хизмат ёки тижорат сири бўлган маълумотни сир сақлашларини таъминлаш;
* жамият номидан ҳужжатларни имзолаш;
* жамиятни малакали ходимлар билан таъминлаш, жамият ходимлари ўз билимлари, малакалари, тажриба ва қобилиятларини энг яхши томондан ишлатишлари, жмиятнинг мансабдор шахслари ўқув курсларида, семинарларда ва бошқа тадбирларда қатнишиш йўри билан малакаларини ошириш бўйича чоралар кўриш, меҳнат ва технологик интизомни сақлашни таъминлаш, жамият ишчиларининг ижтимоий кафолатлари и меҳнатини муҳофаза қилишга риоя қилиш;
* жамоавий музокараларда иш берувчининг вакили қатнашишини таъминлаш. Жамоавий шартномалар ва битимларни тузишда иш берувчи сифатида қатнашиш;
* Кузатув кенгаши билан узоқ муддатли хизмат сафарлари ва таътилдан фойдаланиш вақтини келишиш. Кузатув кенгашини ўзи йўқлигида унинг вазифаларини бажарувчи шахс ҳақида хабардор қилиш;
* амалдаги қонунчилик томонидан кўзда тутилган акциядорларнинг барча хуқуқларига риоя қилинган ҳолда улар томонидан барча керкли маълумотлар олинишини, акциядорларнинг йиғилишида қатнашиш, дивидендларни ҳисоблаш ва олишни таъминлаш;
* унинг ваколатлари билан боғлиқ бўлган бошқа мажбуриятларни бажариш.

3.12. Бош директор томонидан ўз вазифаларини бажармаслик ёки керакли даражада бажармаслик ёки ўз хуқуқларидан фойдаланмаслик Жамият ташаббусига кўра у билан тузилган Шартномани муддатидан илгари бекор қилинишига сабаб бўлиши мумкин.

3.13. Жамиятнинг Бош директори унинг айбли ҳаракатлари (ёки ҳаракатсизлиги) туфайли жамиятга етказилган зарар бўйича Ўзбекистон Республикасининг Меҳнат Кодекси ва бошқа қонунчилик актларида кўзда тутилган тартибда жавобгардир.

Агар зарар оддий ишлаб чиқариш-хўжалик хавф-хатари тоифасига кирадиган бўлса, бундай зарар қопланмайди.

3.14. Бош директор бошқа хулқбузарликлар учун Ўзбекистон Республикасининг меҳнат қонунчилигига мувофиқ жавобгардир.

3.15. Жамиятнинг Бош директори вазифаларига акциядорларнинг умумий йиғилишини ташкиллаштириш, жамиятдаги ички меъёрий хужжатларга мувофиқ олиб борилаётган ишларнинг аҳволи ҳақида акциядорларни хабардор қилиш киради.

3.16. Жамият Бош директорининг аниқ хуқуқ ва мажбуриятлари у билан тузилган меҳнат Шартномасида айтиб ўтилади.

Агар қарама қарши томон Шартномада кўрсатилган шартларни бузган ҳолларда ёки соғлиги сабабли бузса, у ҳолда шартнома томонларининг бири иккинчи томоннинг келишуви асосида ва бир томонлама Шартномани бекор қилиши мумкин.

# IV. Акциядорлик жамияти Бош директорининг ишлаш тартиби

4.1. Жамиятнинг Бош директори акциядорларнинг умумий йиғилиши ва жамият Кузатув кенгашига ҳисобдор бўлиб, улар қабул қилган қарорлар бажарилишини ташкил қилади. Акциядорларнинг умумий йиғилиши ва жамият Кузатув кенгашининг қаролрлари Бош директор учун мажбурийдир.

4.2. Акциядорларнинг умумий йиғилиши қуйидаги хуқуқларга эга:

- Жамиятнинг Бош директоридан ўз иши бўйича ҳисобот бериши ва жамият фаолиятига тегишли бўлган ҳар қандай хужжатларни тақдим қилишини талаб қилиш;

- алоҳида ҳолларда директорга уставга зид бўлмаган хуқуқларни бериш.

4.3. Жамият Бош директорининг акциядорларнинг умумий йиғилиши қарорларини бажарилиши бўйича фаолиятини назорат қилишни Кузатув кенгаши амалга оширади.

4.4. Тафтиш комиссияси акциядорларнинг умумий йиғилиши, Кузатув кенгашининг топшириғига биноан, ўз ташаббуси билан ёки жамиятнинг оддий акцияларининг ҳаммаси бўлиб 5 фоизига эга бўлган акциядорларининг талабларига кўра Ижроия органнинг молиявий-хўжалик фаолиятини текширади.

4.5. Кузатув кенгаши ва акциядорларнинг умумий йиғилишида Ижроия органнинг, жамиятнинг фикрини жамиятнинг Бош директори ифодалайди ва ҳимоя қилади.

4.6. Жамиятнинг Бош директори ҳар бир ўтган йил бўйича акциядорларнинг умумий йиғилиши ва Кузатув кенгаши кўриб чиқиши ва тасдиқлаши учун жамият томонидан олиб борилган операциялар бўйича батафсил ҳисобот ва бухгалтерия балансини тузади ва тақдим қилади. Ҳисоботда қуйидаги асосий бандлар бўлиши керак:

-устав жамғармасининг ҳолати, бунда пассивда алоҳида акцияларни сотиб олиш учун киритилган нақд пул ва мол-мулк билан тўланган устав жамғармасининг қисмлари акс эттирилади, ҳамда захира жамғармасининг ҳолати;

-ҳисобот даври бўйича умумий кирим ва чиқим;

-жамият ходимларининг меҳнат хақига тўланган чиқимлар ҳисоби ва бошқарув бўйича бошқа харажатлар ҳисоби;

-жамиятнинг нақд мол-мулки ва унга тегишли бўлган захиралар ҳисоби;

-жамиятнинг қарзлари ва унга бўлган қарздорлик ҳисоби;

-даромад ва зарарлар ҳисоби;

-соф фойда ҳисоби ва уни тахминий тақсимланиши.

Ижроия орган баланснинг хаққонийлиги тасдиқланишини КУзатув кенгаши ва жамиятнинг Тафтиш комиссияси тайинлаган мухтор аудитор билан таъминлайди.

4.7. Жамиятнинг Бош директори аффилланган шахслар рўйхати, ҳамда акциядорларнинг йиллик умумий йиғилиши ўтказилганидан ўн кундан кейин аффилланган шахслар билан тузилган битимлар ҳақидаги маълумот киритилган йиллик ҳисоботни чоп этилишини таъминлайди. Шунингдек МФСО ва қонунчилик томонидан ўрнатилган муддатлар халқаро стандартлар аудити асосидаги йиллик молиявий ҳисобот ҳам чоп этилади.

4.8. Ижроия орган ошкора қилиниши зарур бўлган маълумотни жамиятнинг сайтида ва қонунчиликда кўзда тутилган бошқа манбаларда инглиз тили, рус тили ва акциядорлар ва бошқа манфаатдор томонлар, жумладан хорижий инвесторларга қулай бўлган тилларга таржима қилиб чоп этилишини таъминлайди.

4.9. Сайтда соф фойданинг кўзда тутилаётган тақсимланишини асослаш, дивидендлар миқдори, уларни Жамиятда қабул қилинган дивидендлар сиёсатига мувофиқлигини баҳолаш, ҳамда, зарур ҳолларда, соф фойданинг маълум қисми Жамиятнинг ривожаниш эҳтиёжларига йўналтирилишини иқтисодий асослаш ва тушинтириш чоп этилади.

4.10. Жамиятнинг сайтида ижроия орган ва унинг фаолияти самарадорлигини баҳолаш, Жамиятнинг акциядорлик капитали таркиби (20% дан юқори улушга эга бўлга акциядорлар) ҳақида маълумотлар чоп этилади.

4.11. Ижроия орган Жамиятда қабул қилинган ҳар бир режада белгиланган мақсадларга эришиш мониторингини амалга ошириш имконини берувчи зарур бўлган сифат ва сон критерийларини жорий қилишни таъминлайди.

4.12. Бош директор муваффақиятли синовлардан ўтган хорижий бошқарув услублари амалиёти, жумладан ISO, SWOT, GAP ташхислари ва бошқа ёндашувлар, ижтимоий дастурий маҳсулотлар и ва бошқ. жорий қилинишини таъминлайди.

4.13. Жамият мажбурий тартибда акциядорлар таркибига (қонунчиликда ўрнатилган ҳолатлардан ташқари) Жамиятни бошқаришда, рақобардош маҳсулотларни чиқаришда ва уларни ташқи бозорга экспорт қилишни таъминлашда қатнашадиган хорижий стратегик инвесторларни жалб қилади.

# V. Акциядорлик жамияти Бош директорининг маъсулияти

5.1. Жамиятнинг Бош директори ўз вазифаларини устав қоидалари, акциядорларнинг умумий йиғилиши ва Кузатув кенгашининг қарорлари асосида бажаради. Шартномада кўрсатилган вазифаларини бажармаган ёки керакли даражада бажармаганлиги, ноқонуний фармойишлар берган, мансабининг имкониятларини суъистеъмол қилган, иш олиб бормаган ёки устав ва акциядорларнинг умумий йиғилиши қарорларини бажармаганида, у акциядорларнинг умумий йиғилиши олдида шахсан жавобгар бўлади.

Акциядорлик Жамиятининг Бош директори Ўзбекистон Республикасида амал қилинаётган қонучиликка мувофиқ жиноий жавобгарликка ҳам тортилиши мумкин.

5.2.    Агар жамиятнинг Бош директори битимнинг бир томонида сифатида жамият бўлган битимдан молиявий манфаатдор бўлса, у Кузатув кенгашига қарор қабул қилинишига қадар ўзининг манфаатдорлиги ҳақида маълум қилиши керак.

5.3. Жамиятнинг Бош директори унга хизмат вазифаларини бажариш доирасида берилган хуқуқларини у билан меҳнат муносабатларида бўлган юридик ва жисмоний шахсларнинг мақсад ва манфаатлари йўлида ишлатиши мумкин эмас.

5.4. Жамиятнинг Бош директори акциядорлик жамиятининг мол-мулкидан ўз фойдаси учун фойдаланиш ҳаракатларига йўл қўймаслиги керак.

5.5. Жамиятнинг Бош директори директор лавозимидаги фаолияти давомида таъсис қилиш ёки жамият билан рақобатлашадиган ва фаолиятига кўра жамият учун мҳсулотларини сотиш ва ва акциядорлик жамиятига хизмат кўрсатишда қийинчиликлар туғдирадиган корхоналарни таъсис қилишда қатнашишга хақли эмас. Бош директор акциядорлик жамиятида мазкур лавозимга тйинланиш вақтида ўзининг шунга ўхшаш корхоналардаги фаолиятини тўхтатиб қўйиши ва фаолияти тўхтатиб қўйилганлиги ҳақида Кузатув кенгашини хабардор қилиши керак. Мазкур шартнинг бузилиши Бош директор билан тузилган меҳнат Шартномасини бекор қилишга асос бўлади.

Жамият Кузатув кенгашининг рухсатисиз Жамиятнинг мансабдор шахслари бошқа юридик шахснинг бошқарув ва назорат органларида қатнашиши йўл қўйилмайди.

5.6. Жамиятнинг жойлаштирилган оддий акцияларининг ҳаммаси бўлиб камида бир фоизига эга бўлган жамият ёки акциядор жамиятнинг Бош директорига нисбатан судга жамиятга келтирилган зарарларни қоплаш даъвоси билан мурожаат қилиши мумкин.

5.7 Жамиятнинг Кузатув кенгаши, ижроия органининг овоз беришда қатнашмаган аъзолари ёки жамиятга зарар келтириш оқибатига олиб келган қарорга қарши овоз берган аъзолари жавобгар эмаслар. Аффилланган шахслар тузилган битимларнм ўрганиб чиқиб, мазкур битимлар бўйича чиқарилган хулоса ва якунларнинг хаққонийлигига маъсул бўлган шахслар бундан мустасно.

Жамиятнинг суд томонидан айби исботланаган аффилланган шахси келтирилган зарарни, жамиятнинг аффилланган шахси билан тузилган битимни судда кўриб чиқиш билан боғлиқ бўлган харажатларни қоплаши шарт.

5.8. Жамият Бош директорининг ваколатлари, агар суд томонидан унинг ҳаракатлари жамиятга мулкий зарар етказган деб топилса, бир йил давомида хўжалик жамиятларида унинг раҳбарлик мансабида иш олиб боришига таъқиқ қўйилган бўлса, унинг ваколатлари суднинг қарорига кўра тўхтатилиши мумкин.

5.9. Жамият Бош директори қуйидаги ҳолатларда жамиятга зарар келтиргани учун жавобгарликка тортилиши мумкин:

- тақдим қилган маълумоти натижасида хатоликка олиб келганида ёки аввалдан хато бўлган маълумотни тақдим қилгани учун;

-аффилланган шахслар билан ёки уларнинг аффилланган шахслари билан улар фойда (даромад) олишлари мақсадида йирик битим тузиш ҳақида таклиф киритиш ва (ёки) қарор қабул қилгани учун.